Nafarroako Parlamentuko Hezkuntza Batzordeak, 2020ko ekainaren 24an egindako bileran, honako erabaki hau onetsi zuen: “Erabakia. Horren bidez, Hezkuntza Departamentua premiatzen da behar adina gune gaitu eta presta ditzan Lizarrako Remontival ikastetxe publikoan, eskualdean premia bereziak dauzkaten ikasleak artatzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Hezkuntza Departamentua premiatzen du gaitu eta egokitu ditzan Lizarrako Remontival ikastetxe publikoaren instalazioetan behar diren espazioak hezkuntza-premia bereziak dituzten eskualdeko ikasleei arreta emateko, 21 urtera arte, haien eskolatze-modalitatea hezkuntza bereziko ikastetxe/gela espezifiko batean bada”.

Iruñean, 2020ko ekainaren 24an

Lehendakaria: Unai Hualde Iglesias